केबुलकार संचालनका लागि आवश्यक जग्गा प्राप्तिको प्रकृयामा रहेको सिद्धार्थ केबुलकार प्रा.लि.ले बुटवल सामुदायिक बन उपभोक्ता समुहबाट सहमती प्राप्त गरि नियमनकारी निकायमा सिफारिस गरेपछि केबलकार संचालनको पुर्व तयारी अन्तिम चरणमा पुगेको छ । १ अर्ब १० करोड रुपैयाँको लागतमा निर्माण सम्पन्न हुने सो केबरलकारको बेस स्टेशन बुटवल माध्यमिक बिद्यालयको उत्तरपट्टिको शिखर देउराली भन्ने स्थानमा रहने छ भने टप स्टेशन पाल्पा जिल्लाको नुवाकोट डाँडामा रहने छ । सन् २०२० को जनवरीसम्म निर्माण सम्पन्न गरि संचालनमा आउने महत्वाकांक्षी योजनाका साथ शुरु भएको सो केबुलकारको संचालन भएपछि प्रत्यक्ष ६० जना र अप्रत्यक्ष १ सय ५० जनाले रोजगारी पाउनेछन ।
